I Jornada Ecològica Marenys de Rafalcaid
14 desembre 2018

## I Jornada Ecològica Marenys de Rafalcaid14 desembre 2018Última actualització: 14 juliol 2025

![](../gestion/img/_AO_2639-copia.jpg)  
  

El **regidor de Gestió Responsable del Territori, Xavier Ródenas,** el president de la Junta de Districte del Grau-Venècia-Marenys, Miguel Ángel Picornell, i **la representant de l’associació de veïns dels Marenys de Rafalcaid, Maria José Aleixit**, han presentat aquest matí la I Jornada Ecològica Marenys de Rafalcaid que tindrà lloc el pròxim diumenge 16 de desembre.

        _“La iniciativa de l’associació està basada en el moviment existent arreu del món que, sota el lema “Cuida el teu metre quadrat”, vol promoure l’estima del veïnat cap a la nostra platja, el seu entorn i conscienciar sobre la importància que estiguen nets. Que la gent reculla les seues deixalles i que cuide l'espai que l’envolta”_, explica Aleixit.

        Així, l’activitat s’inicia a les 10 h del matí a la posta de Creu Roja com a lloc de trobada. Des d’on s’iniciarà una batuda perquè el voluntariat reculla els plàstics i altres deixalles que es trobe pel camí. També s’hi col·locaran cartells de fusta amb missatges amb missatges sobre la cura de l’entorn. Hi haurà una taronjada ecològica amb taronges de proximitat, tallers de natura per a famílies, manualitats amb els recursos naturals... I, per finalitzar, una torrada per als participants.  

        La iniciativa parteix de l’Associació de Veïns dels Marenys de Rafalcaid, amb el suport de l’àrea de Gestió del Territori i el suport de la Junta de Districte. “Qualsevol acció o proposta que naix de baix cap a dalt, de la ciutadania, és interessant i molt productiva”, ha destacat Ródenas.

        Per la seua banda, Picornell ha agraït el treball de l’associació i la iniciativa verda, _“que posa en valor una zona molt rica, amb valor ecològic, com és l’entorn de la desembocadura del riu Serpis i la platja”_.   

[Twittear](https://twitter.com/share)